ועדת החוקה, חוק ומשפט, כנסת 17, פרוטוקול מספר 167, 2007-03-18 10:00

יצחק לוי: אני פותח את ישיבת , חוק ומשפט.

יצחק לוי: על סדר היום הצעת חוק איסור לשון הרע (תיקון – מוגבלות), התשס"ו-2006, של חבר הכנסת רן כהן.

יצחק לוי: כיוון שחבר הכנסת לא נמצא, אני מבקש מהיועצת המשפטית להציג את החוק.

תמי סלע: התיקון המוצע בחוק איסור לשון הרע הוא בסעיף אחד שמגדיר מהי לשון הרע.

תמי סלע: היום להגדרת לשון הרע בחוק יש פסקה אחת שהיא יותר כללית והיא אומרת שלשון הרע היא דבר שפרסומו עלול להשפיל אדם בעיני הבריות או לעשותו מטרה לשנאה מצד אותן בריות, ואחר כך יש דוגמאות כמו לבזות אדם בשל תכונות המיוחסות לו, מעשים המיוחסים לו, משרה, ויש פירוט של תכונות או מאפיינים של אדם שביזוי בשל אותם מאפיינים נחשב לשון הרע.

תמי סלע: פסקה 4 בסעיף 1 אומרת: "לבזות אדם בשל גזעו, מוצאו, דתו, מקום מגוריו, מינו או נטייתו המינית", וההצעה להוסיף כאן היא: "או מוגבלותו".

תמי סלע: כלומר, שיהיה כתוב באופן מפורש שדבר שפרסומו עלול לבזות אדם בשל מוגבלותו, נחשב לשון הרע.

תמי סלע: אני אומר כבר שמכוח ההגדרות היותר כלליות של אותו סעיף, גם היום פרסום שעלול לבזות אדם בשל מוגבלותו תיחשב לשון הרע.

תמי סלע: אכן זה לא כתוב באופן מפורש ומוסיפים גם הגדרה של מוגבלות שמבוססת על חוק שוויון אנשים עם מוגבלויות, שמוגדרת "כנכות פיזית, נפשית או שכלית, לרבות קוגניטיבית, קבועה או זמנית".

יצחק לוי: אני מבין שהממשלה תמכה והכנסת העבירה את החוק בקריאה טרומית וגם היא תמכה.

הרצל מוכתר: אם אין צורך בתקציב, הממשלה תמיד תומכת.

הרצל מוכתר: אני חושב שהחוק הזה הוא מעולה וחשוב.

הרצל מוכתר: הוא בא לעשות סדר עם כל אותם האנשים המושמצים, לא תמיד על לא עוול בכפם.

הרצל מוכתר: אחרי שהם מושמצים תקופה כל כך ארוכה ויוצאים זכאים, בקושי מזכירים את הזכאות שלהם במקום כלשהו, אולי בדף פנימי של עיתון שאף אחד כמעט לא רואה זאת.

הרצל מוכתר: לכן אני חושב שזה בא לעשות סדר אתנו, גם עם הארגונים וגם עם האנשים הפרטיים.

הרצל מוכתר: תבוא עליכם הברכה.

עודד לוינסון: אני מוכרח לומר שמבחינת הבעת עמדה של גוף תקשורת, נדמה לי שלמרות החשיבות המאוד ברורה ומובהקת של הימנעות מאזכור מקורו, עדתו, מוצאו של חשוד, דווקא הנושא של מוגבלות עשוי בחלק מהמקרים להטיל אור קל יותר על מישהו שעובר לכאורה עבירה מסוימת.

עודד לוינסון: ברגע שאנחנו יודעים על איזשהו מקרה ואנחנו יודעים שהאדם נמצא באיזושהי מוגבלות – לצורך העניין אני אמנע מדוגמה של מוגבלות פיזית, אבל כן מוגבלות קוגניטיבית או מוגבלות נפשית – יש כאן משום אור קל יותר על מעשה כזה לכאורה.

עודד לוינסון: לכן יכול להיות שיש מקום להוסיף ולומר: ככל שהדבר אינו גורע מהתמונה הכללית.

עודד לוינסון: כמובן צריך לנסח את זה באופן יותר קל.

עודד לוינסון: אם אנחנו מדברים על כך שצריך להוסיף את המילה מוגבלות, ככל שהדבר אינו רלוונטי למהות העבירה שעבר אותו אדם.

תמי סלע: מדובר בפרסום שעלול לבזות, אבל זה לא איסור פרסום כללי.

יצחק לוי: דעתי היא שההצעה הזו לא כל כך נחוצה כי אני לא רואה בציבוריות הישראלית שמבזים מישהו בגלל מוגבלות.

יצחק לוי: אני לא מכיר את זה.

יצחק לוי: כלומר, אנחנו מכירים יותר שמדברים על גזע, על צבע העור, אפילו לפעמים על עדות מסוימות, אבל אני לא מכיר ויודע שמזכירים מוגבלות.

יצחק לוי: אני לא מתנגד להצעה.

יצחק לוי: אם היא יכולה להוסיף למודעות, להוסיף לזהירות, אני לא מתנגד.

הרצל מוכתר: מוגבלות היא לא בכל מחיר.

יצחק לוי: מוגבלות היום היא לא פגם.

יצחק לוי: להיפך, היום יש תודעה של שוויון עם האנשים המוגבלים ושהאנשים המוגבלים הם לא מוגבלים מהרבה בחינות והם שותפים לכל.

יצחק לוי: אני רוצה כאן לציין בצורה מיוחדת שכנסת ישראל קיבלה עובדים עם מוגבלויות והם משתלבים בצורה יוצאת מן הכלל בעבודה, ואף אחד לא חושד לרגע להטיל ספק בעבודתם או בהתנהלותם בבית בגלל המוגבלות שלהם.

יצחק לוי: לדעתי זה קצת מיותר, אבל אם הדבר הזה יוסיף יותר למודעות, וזה בהסכמה, אני לא מתנגד להצעה.

יצחק לוי: מר חן, אנחנו לקראת סיכום.

יצחק לוי: אם אתה רוצה להוסיף משהו, תוסיף כי אנחנו כבר מסכמים.

ניצן חן: התבקשתי לבוא לדיון על לשון הרע.

יצחק לוי: אנחנו כבר 11 דקות דנים בחוק החשוב על זה.

ניצן חן: אני מתנצל על האיחור.

יצחק לוי: אתה רוצה לומר משהו?

יצחק לוי: יש לך עמדה?

יצחק לוי: אתה רוצה להוסיף?

ניצן חן: לא.

יצחק לוי: אם כן, פה אחד אנחנו מעבירים את החוק בקריאה ראשונה.

הרצל מוכתר: ברגע שאומרים מוגבלות, זה נותן לגיטימציה לכך שאדם עובר את העבירה.

יצחק לוי: הכוונה כאן שאם אדם מבזה את רעהו ומשתמש במוגבלות כדי לבזות אותו.

יצחק לוי: אין הכוונה שמזכירים שאדם נכה או אדם מוגבל, אדם עיוור או אדם בעל בעיה נפשית, אם ההקשר הוא הקשר נורמטיבי וחיובי כמו כל דבר, אבל אם רוצים לבזות מישהו דרך המוגבלות שלו, הרי חוק לשון הרע יחול על זה.

יצחק לוי: היועצת המשפטית אמרה קודם שלדעתה זה כבר חל בלי החוק הזה, אבל בסדר.

יצחק לוי: כדי להעלות את נושא הזהירות בכבודם של האנשים המוגבלים, רוצים להעלות את זה לרמה קצת יותר גבוהה או לבהירות קצת יותר גבוהה, אני חושב שזה בסדר גמור.

יצחק לוי: אנחנו מצביעים על העברת החוק לקריאה ראשונה.

יצחק לוי: ה צ ב ע ה אושר תודה רבה , הישיבה נעולה.